20 Fenchurch Street

20 Fenchurch Street er en skyskraper i The City i det sentrale London. Bygningen har navn etter sin gateadresse, men blir på grunn av sin særegne form også kalt «the Walkie-Talkie». Bygningen skal i all hovedsak romme kontorer, men i de tre øverste etasjene skal det etableres hageanlegg og tre spisesteder, alle åpne for publikum. 

 Planprosessen 

I 2004 utlyste den britiske eiendomsutvikleren Land Securities en konkurranse om å formgi en energieffektiv bygning av høy standard for å erstatte en gammeldags bygning i The City.Omtale av 20 Fenchurch Street hos Rafael Viñoly arkitekter  I januar 2005 ble det kjent at Land Securities hadde kjøpt eiendommen og tomten 20 Fenchurch Street av banken Dresdner Kleinwort Wasserstein.Pressemelding fra Land Securities, januar 2005 Om lag en måned senere kunngjorde Land Securities at de hadde valgt arkitekt Rafael Viñoly til å formgi nye 20 Fenchurch Street.Pressemelding fra Land Securities, februar 2005 

I mars 2006 presenterte Land Securities sine første planer for den nye bygningen. Bygningen skulle være 192 meter høy og ha 45 etasjer.Pressemelding fra Land Securities, mars 2006 Dataene i søknaden hos bymyndighetene er noe annerledes.Søknaden hos The City of London, mars 2006 I september 2006 ga bymyndighetene tillatelse til oppføring av en 160 meter høy bygning med 37 etasjer.Pressemelding fra Land Securities, september 2006 Imidlertid bestemte regjeringen i november 2006 at prosjektet skulle gjennomgå offentlig høring.Omtale av høringen på Skyscrapernews, november 2006  Høringen startet i mars 2007. Hovedmotstander mot prosjektet var English Heritage.Omtale av høringen på Skyscrapernews, mars 2007  I løpet av høringen fikk prosjektet støtte av Norman Foster og Richard Rogers, begge fremtredende arkitekter.Omtale av høringen på Skyscrapernews, mars 2007  I juli 2007 ga regjeringen sitt endelige samtykke til prosjektet.Omtale av endelig godkjenning på Skyscrapernews, juli 2007 Pressemelding fra Land Securities, juli 2007The Telegraphs omtale av den endelige tillatelsen, juli 2007

 Byggeprosessen 

I november 2007 var rivingen av gamle 20 Fenchurch Street startet. I oktober 2010 ble det meldt at byggestarten var nært forestående.Omtale av byggestarten på Skyscrapernews, oktober 2010 Omtale av byggestarten på Londonist, oktober 2010 Byggearbeidene startet 18. januar 2011.Pressemelding fra Land Securities, januar 2011Pressemelding fra Canary Wharf Group, januar 2011 Omtale av byggestarten på Property Magazine, januar 2011Omtale av byggestarten på Londonist, januar 2011 I august 2011 ble kontrakten for betongarbeidene gitt til P.C. Harrington,Pressemelding fra Canary Wharf Group, august, 2011  og i desember 2011 var byggearbeidene godt i gang.Omtale av byggingen på Londonist, desember 2011 I mars 2012 ble det klart at KONE skulle levere 14 heiser og fire rulletrapper til bygningen.Pressemelding fra KONE, mars 2012Pressemelding fra Canary Wharf Group, april 2012  Firmaet Halcrow var ansvarlig for utforming og bygging av stålskjelettet.Halcrows omtale av 20 Fenchurch Street  I april 2012 startet stålarbeidene,Omtale av stålarbeidene på edp24, april 2012 og dette arbeidet var halveis fullført august samme år.Omtale av stålarbeidet på Skyscrapernews, august 2012  En måned senere ble media invitert for å besøke byggeplassen.Omtale av medienes besøk på Londonist, september 2012 I desember 2012 var det klart at Logan Energy skulle levere en 300kW brenselcellestasjon til bygningen.Omtale av kontrakten hos Logan Energy, desember 2012 I desember 2012 var stålarbeidene fullført.Pressemelding fra William Hare, desember 2012Pressemelding fra Canary Wharf Group, desember 2012 Artikkel om stålarbeidene i New Steel Construction, januar 2013

 Bygningen 

Arkitekt Rafael Viñolys bygning bryter med konvensjonell arkitektur på en åpenlys måte – bygningen blir bredere jo høyere den blir. Dette gir mindre bruk av gateareal og økt areal i de verdifulle øvre etasjene, i tillegg til muligheten til å etablere en offentlig tilgjengelig Sky Garden på toppen. Ifølge arkitektene er bygningens form også tenkt å skape distanse til historiske bygg i nærheten men samtidig gi en visuell kontakt med andre høybygg i området. En liten park på gateplan på sørsiden danner en samlingsplass og gir adkomst til bygningen. Også fra nordsiden (Fenchurch Street) blir det inngangsparti. Vertikale persienner på øst- og vestsiden gir skygge. I nord og sør gir store vindusflater maksimalt utsyn. Sørsiden av bygningen har en konkav form. Fra The Sky Garden i de tre øverste etasjene vil det være 360 graders utsyn over London. Tilgang blir via separat lobby og egne heiser. The Sky Garden skal være åpen for publikum 365 dager i året.Arkitektens omtale av 20 Fenchurch Street  En teknisk beskrivelse av bygningen finnes på de offisielle hjemmesidene.Teknisk beskrivelse hos 20 Fenchurch Street (pdf) 

 Eie- og leieforhold 

I oktober 2010 ble det kjent at Land Securities og Canary Wharf Group skulle gå sammen om å utvikle 20 Fenchurch Street.Pressemelding fra Land Securities, oktober 2010Omtale av eierforholdene på Skyscrapernews, oktober 2010 Omtale av samarbeidet på Bloomberg, oktober 2010 Firmaet Stepladder fikk oppdraget med å markedsføre bygningen.Pressemelding fra StepladderStepladders prosjektside I juni 2012 var første leietaker sikret,Pressemelding fra Land Securities, juni 2012Pressemelding fra Canary Wharf Group, juni 2012  og i september samme år var neste leietaker sikret.Pressemelding fra Land Securities, september 2012Pressemelding fra Canary Wharf Group, september 2012  Etter ytterligere kontraktsinngåelser var over halvparten av arealene utleid i februar 2013.Pressemelding fra Land Securities, november 2012Pressemelding fra Canary Wharf Group, januar 2013 Pressemelding fra Land Securities, februar 2013Pressemelding fra Canary Wharf Group, februar 2013  Pr juli 2013 er det inngått avtale med følgende leietakere: Tokio Marine Kiln, Liberty Mutual Insurance, RSA Insurance Group, Liberty Syndicates, Markel og Ascot Underwriting.Oversikt over leietakere på offisiell hjemmeside  Sommeren 2013 var det klart at firmaet Rhubarb skulle få ansvaret for å drive tre ulike spisesteder i de øverste etasjene av 20 Fenchurch Street.Omtale av spisestedene på Conference News, juli 2013 

 Se også 
 Liste over Londons høyeste byggverk

 Referanser 

 Eksterne lenker 
 Offisielt nettsted for 20 Fenchurch Street (engelsk)
 20 Fenchurch Street på Land Securities (engelsk)
 20 Fenchurch Street på arkitektens nettsted (engelsk)
 20 Fenchurch Street på Emporis (engelsk)
 20 Fenchurch Street på Structurae (engelsk
 20 Fenchurch Street på Skyscrapernews  (engelsk)

Kategori:Byggverk i City of London
Kategori:Skyskrapere i Storbritannia
Kategori:Byggverk fullført i 2014
Kategori:2014 i England